**HRVATSKI JEZIK- 22.01.2021.**

**Zadatak: Zamoli roditelje da ti pročitaju tekst. Pažljivo slušaj.**

**Zaokruži točan odgovor.**

1. **Tko je htio ići na klizalište?**
2. djevojčica
3. tata
4. dječak
5. **Zašto mama nije htjela pustiti djevojčicu na klizanje?**
6. jer bi bila jedina cura tamo
7. jer je bila mala
8. **Kako su braća nazivala djevojčicu kada joj je mama dopustila ići s njima na klizalište?**
9. haherica
10. derište
11. razmaženica
12. **Od koga je djevojčica nasljedila klizaljke?**
13. od brata
14. od sestre
15. od susjede
16. **Jesu li braća ostala na klizalištu uz malu sestru?**

**DA NE**

1. **Kako je djevojčici bilo prvi put na klizalištu?**
2. lijepo
3. zabavno
4. ružno
5. **Što je djevojčica „zaradila“ na klizalištu?**
6. ozebline
7. novce
8. modrice
9. **Je li djevojčica te zime još koji put išla na klizalište?**

**DA NE**

**PRVI PUTA NA LEDU**

**Zlata Kolarić- Kišur**

-Još si mala i slaba, smrzla bi se na klizalištu. Zima je oštra.- tješila me mama nakon njihova odlaska.

Uzalud sam je nagovarala. Nije me pustila.

Napokon, jednog se dana mama smilovala.

Dopustila mi je da pođem s braćom na klizalište.

Braća su šaputala o „derištu“ s kojim će se morati gnjaviti.

Klepetala sam i zvecala starim, o remen ovješenim klizaljkama.

Nasljedila sam ih od sestre.

Bila sam ponosna.

Htjela sam da svi znaju da idem na led.

Klizalište je bilo daleko za mene malu.

Vjetar je jako puhao.

Plava kao zrela šljiva stigla sam na žuđenu metu.

Braco mi je stavio klizaljke na noge i odmah odjurio sa svojim društvom.

Sestra me odvela na led i pokazala mi kako da se održim na glatkoj površini.

Zatim je i ona odjurila.

Ostala sam sama, na klimavim nogama, prozebla, prestrašena, nesigurna.

Mislila sam da je na klizalištu ljepše.

Pokušala sam pojuriti široko raširenih ruku i raskrčenih nogu.

Tada sam pala i strugala nosom po ledu.

Navečer sam se ledena i ukočena vratila kući.

Zaradila sam ozebline po rukama i nogama kojih se neću riješiti cijele zime.

Na radost braće „derište“ ove zime više neće ići na klizalište.

Sljedeće sam zime već „prohodala“ na ledu.

Poslije je klizanje išlo sve bolje.

NEPOZNATE RIJEČI:

moljakala- molila

smilovala- popustila, dopustila

derište- bezobrazno, nepodnošljivo dijete

klepetala, zvecala- lupkala, zvonila

ovješenim- zavješenim

žuđenu- željenu

metu- cilj

raskrčenim- raširenim

ozebline- crvenila i oteknuća dijela tijela izazvano hladnoćom